ANC-jonges bekommerd oor krisis by Eskom | Maroela Media
Die taakspan sê Suid-Afrikaners verduur nou al 15 jaar "terreur" in die vorm van beurtkrag. (Argieffoto: Mujahid Safodien/AFP)
Die ANC-jeugliga se nasionale jeugtaakspan het sy diepe kommer oor die voortgesette krisis by Eskom te kenne gegee.
Die taakspan sê Suid-Afrikaners verduur nou al 15 jaar "terreur" in die vorm van beurtkrag, met verskeie omkeerplanne wat al voorgestel is, maar nog geen oplossing vir die probleem nie.
"Ons is aan die genade van volgehou onbevoegdheid by die kragvoorsiener uitgelewer wat nou weereens beurtkrag aangekondig het," sê Sizophila Mkhize, woordvoerder van die taakspan.
Hulle voer aan die Eskom-bestuur neem Suid-Afrikaners hoegenaamd nie ernstig op nie en het geen voorneme om aan die land se nasionale kragbehoeftes te voldoen nie. Mkhize sê dit word benadruk deur die hernieude inwerkingstelling van beurtkrag terwyl gr. 12's met hul eindeksamen besig is, mense gedwing is om van die huis af te werk en die ekonomie sukkel om 'n volhoubare inkomste vir miljoene mense te verseker.
Mkhize sê selfs die pas afgelope plaaslike verkiesing is byna in die gedrang gebring deur beurtkrag.
Die taakspan het 'n beroep op die regering gedoen om by die Eskom-leierskap in te gryp en Suid-Afrikaners 'n oortuigende, praktiese en uitvoerbare kort- na langtermynplan te gee wat 'n "einde aan die terreur van beurtkrag sal maak".
Mkhize sê die taakspan is bekommerd omdat dit lyk of politieke leiers nie 'n behoorlike strategie het om in te gryp en energievolhoubaarheid te verseker nie. "Die afwesigheid van 'n duidelike plan om die nou amper 20 jaar oue Geïntegreerde Energieplan in werking te stel, bied rede tot kommer.
"Dit is selfs moontlik dat die plan nie meer sentraal in die regering se energiesekerheidstrategie is nie. Die traagheid van die regering om die probleem te hanteer, is onverskoonbaar."
Dalk moet die jonges vir die oues sê om op te hou goedjies gaps. Hulle oues is besig om die land tot in bankrotskap te plunder.
Mnr.Mkhize verduidelik wat jy bedoel by onbevoegdheid by escom.Voor 1994 was daar nie so iets soos beurtkrag nie of kan ons tussen die lyne lees dat kader ontlpooing,BEE en eqegstellende aksie klaaglik misluk het en julle maar nie sonder blanke kundigheid en breinkrag kan klaarkom nie. Verstaan ek jou reg as jy së julle is onbevoeg om die werk te doen.